cyanic-selkie/wikianc huggingface dataset:
তুরস্কে ধর্মীয় স্বাধীনতা
আইনি এবং নীতি কাঠামো
১৯৮২ সালের সংবিধানে দেশটি একটি ধর্মনিরপেক্ষ রাষ্ট্র হিসাবে প্রতিষ্ঠিত হয় এবং বিশ্বাস ও উপাসনার স্বাধীনতা এবং ধর্মীয় ধারণার ব্যক্তিগত প্রচারের ব্যবস্থা করে। যাইহোক, ধর্মনিরপেক্ষ রাষ্ট্রের অখণ্ডতার জন্য অন্যান্য সাংবিধানিক বিধানগুলি এই অধিকারগুলিকে সীমাবদ্ধ করে। সংবিধানে ধর্মীয় ভিত্তিতে বৈষম্য নিষিদ্ধ।
তুরস্কের দুটি প্রধান ইসলামী ধারা হল সুন্নি এবং আলাভি (শিয়া) । আলেভিরা তুরস্কের সংখ্যালঘু, মুসলিম জনসংখ্যার ১৭ শতাংশ প্রায়। ১৯৭০ এর দশকের শেষের দিকে, এই দুটি ইসলামী শাখার মধ্যে নীতিগত পার্থক্যের কারণে সহিংস সংঘর্ষ হয়েছিল। ১৯৭৮ সালের ডিসেম্বরে কাহরামানমারাসে জঙ্গিরা শহরের আলেভি বাসিন্দাদের বিরুদ্ধে সুন্নি জনগোষ্ঠীকে উত্তেজিত করে এবং সংঘর্ষে ১০০ জনেরও বেশি লোক নিহত হয়েছিল। ২ জুলাই ১৯৯৩-এ, আলাভি বুদ্ধিজীবীদের সিভাসে আক্রমণ করা হয়েছিল; সিভাস গণহত্যার ফলে ৩৭ জনের মৃত্যু হয়েছিল।
সংবিধানের ২৪ নং অনুচ্ছেদ অনুসারে প্রাথমিক ও মাধ্যমিক স্তরে ধর্মীয় শিক্ষা বাধ্যতামূলক এবং সুন্নি ধর্মতত্ত্ব প্রাধান্য পাবে। অনেক আলাভিদ তাদের মতবাদ এবং বিশ্বাসকে ধর্মীয় পাঠ্যক্রমে অন্তর্ভুক্ত করতে সরকারের ব্যর্থতার কারণ হিসেবে মতবৈষম্যের অভিযোগ করেছেন। অক্টোবর ২০০৭ সালে, মানবাধিকারের ইউরোপীয় আদালত (ইসিএইচআর) একজন আলাভি পিতামাতার পক্ষে রায় দেয় যারা ২০০৪ সালে মামলা দায়ের করে দাবি করে যে, দেশটির বাধ্যতামূলক ধর্মীয় কোর্সগুলিতে ধর্মীয় স্বাধীনতা লঙ্ঘন করেছে। সরকার তখন ধর্মীয় শিক্ষার চূড়ান্ত বছরের পাঠ্যপুস্তকে আলাভিবাদের একটি ১০ পৃষ্ঠার সারাংশ যোগ করে।
২০০৮ সালের ডিসেম্বরে, সংস্কৃতি মন্ত্রী প্রথম আলাভি ইনস্টিটিউটের উদ্বোধনে অংশ নিয়েছিলেন এবং রাষ্ট্রের দ্বারা সৃষ্ট অতীতের দুর্ভোগের জন্য আলাভিদের কাছে ক্ষমা চেয়েছিলেন। ২০০৯ সালের জানুয়ারিতে, প্রধানমন্ত্রী টানা দ্বিতীয় বছরের জন্য একটি আলাভি ফাস্ট-ব্রেকিং অনুষ্ঠানে যোগ দেন। আলেভিদের সমস্যা ও প্রত্যাশা নিয়ে খোলামেলা আলোচনার লক্ষ্যে সরকার কর্মশালা আয়োজন করে।
একটি পৃথক সরকারি সংস্থা, জেনারেল ডিরেক্টরেট ফর ফাউন্ডেশনস (GDF), অমুসলিম ধর্মীয় গোষ্ঠী এবং তাদের অধিভুক্ত গীর্জা, মঠ, উপাসনালয় এবং সম্পর্কিত ধর্মীয় সম্পত্তির কার্যক্রম নিয়ন্ত্রণ করে। জিডিএফ ১৬১টি "সংখ্যালঘু ফাউন্ডেশন"কে স্বীকৃতি দেয়, যার মধ্যে গ্রীক অর্থোডক্স ফাউন্ডেশন রয়েছে যার অধীন স্থান হল ৬১টি, আর্মেনিয়ান অর্থোডক্স ফাউন্ডেশন রয়েছে যার অধীন স্থান রয়েছে প্রায় 50টি, ইহুদি ফাউন্ডেশনের ২০টি স্থান রয়েছে, তাছাড়া সিরিয়াক খ্রিস্টান, ক্যালডীয়, বুলগেরিয়ান অর্থোডক্স, জর্জিয়ান এবং ম্যারোনাইট ফাউন্ডেশনও রয়েছে৷ GDF এছাড়াও স্কুল, হাসপাতাল এবং এতিমখানা সহ মুসলিম দাতব্য ধর্মীয় ফাউন্ডেশনগুলিকে নিয়ন্ত্রন করে, তারা তাদের নির্ধারিত উদ্দেশ্যগুলির মধ্যে কাজ করছে কিনা তা মূল্যায়ন করে।
উইল্ফ স্ল্যাক
উইলফ্রেড নরিস স্ল্যাক (Wilf Slack; জন্ম: ১২ ডিসেম্বর, ১৯৫৪ - মৃত্যু: ১৫ জানুয়ারি, ১৯৮৯) সেন্ট ভিনসেন্টের ট্রুমাকা এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮৬ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স ও ওয়েস্ট ইন্ডিয়ান ক্রিকেটে উইন্ডওয়ার্ড আইল্যান্ডস দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন ‘উইল্ফ’ বা ‘স্ল্যাকি’ ডাকনামে পরিচিত উইল্ফ স্ল্যাক।
শৈশবকাল
ওয়েলসবোর্ন সেকেন্ডারি ও হাই ওয়াইকম্বে পড়াশুনো সম্পন্ন করেছেন তিনি। এগারো বছর বয়সে তার পরিবার সেন্ট ভিনসেন্ট থেকে ইংল্যান্ডে বাকিংহামশায়ারের হাই ওয়াইকম্বে অভিবাসিত হয়। হাই ওয়াইকম্বে ক্রিকেট খেলা শিখতে শুরু করেন।
প্রথম-শ্রেণীর ক্রিকেট
১৯৭৭ সাল থেকে ১৯৮৮ সাল পর্যন্ত উইল্ফ স্ল্যাকের প্রথম-শ্রেণীর খেলোয়াড়ী জীবন চলমান ছিল। মিডলসেক্সের পক্ষে খেলার পাশাপাশি ওয়েস্ট ইন্ডিজের ঘরোয়া প্রতিযোগিতার শুরুরদিকে খেলেন। মিডলসেক্সের কোচ ডন বেনেট তাকে প্রথম-শ্রেণীর কাউন্টি দলের জন্যে অমূল্য সম্পদরূপে চিত্রিত করেন ও পরের বছরের জন্যে চুক্তিবদ্ধ করান। ১৯৭৭ সালে মিডলসেক্সের পক্ষে অভিষেক ঘটে তার। তবে, দলে নিজেকে প্রতিষ্ঠা করতে পারেননি। সম্ভবতঃ ব্যাটিংয়ের অবস্থান পরিবর্তন করে মাঝারিসারিতে ব্যাটিং করাই এর প্রধান কারণ ছিল। কিন্তু, ১৯৮১ সাল পর্যন্ত তিনি নিজেকে সঠিকভাবে মেলে ধরতে পারেননি। এ পর্যায়ে তাকে নিচেরদিকে ব্যাটিংয়ে নামতে হতো।
স্বর্ণালী সময়
মিডলসেক্সে খেলাকালীন ধীরস্থির, শান্ত স্বভাবের উইল্ফ স্ল্যাক, গ্রাহাম বার্লো’র সাথে চমৎকার বোঝাপড়ায় অগ্রসর হন। ঐ মৌসুমগুলোয় প্রায়শই তিনি মিডলসেক্সের শীর্ষস্থানীয় রান সংগ্রহের অধিকারী হতেন। ১৯৮৮ সালে মিডলসেক্সের পক্ষে বেশ ভালো খেলেন। লর্ডসে কেন্টের বিপক্ষে ব্যাটিং উদ্বোধনে নেমে দূর্দান্ত খেলেন। দ্বিতীয় ইনিংসে নিরবিচ্ছিন্নভাবে প্রথম উইকেটে ৩৬৭ রান তুলেন। এ পর্যায়ে দলীয় সঙ্গী গ্রাহাম বার্লো’র মিডলসেক্সের নতুন রেকর্ড গড়েন। অপরাজিত ১৮১ রান করতে তিনি তিনটি ছক্কা ও চব্বিশটি চারের মার মারেন। প্রথম-শ্রেণীর ক্রিকেটে এটিই তার নিজস্ব প্রথম সেঞ্চুরি ছিল। তার সঙ্গী গ্রাহাম বার্লো করেন অপরাজিত ১৭৪ রান। এরফলে, ডব্লিউ. ই. রাসেল ও এম. জে. হারিসের গড়া ৩১২ রানের রেকর্ড ম্লান হয়ে যায়।
পরের খেলায় ওরচেস্টারশায়ারের বিপক্ষে দ্বিতীয় ইনিংসে ব্যক্তিগত সেরা অপরাজিত ২৪৮ রান তুলেন। উভয় সংগ্রহই তিনি দ্বিতীয় ইনিংসে করেন। লর্ডসে গ্ল্যামারগনের বিপক্ষে উভয় ইনিংসে সেঞ্চুরির সন্ধান পান। ঐ মৌসুম শেষে দলে তার স্থান পাকাপোক্ত করেন। কাউন্টি ক্যাপ লাভ করেন ও কাউন্টি চ্যাম্পিয়নশীপে ৪৮.২৫ গড়ে ১,৩০৩ রান তুলেন। ঐ সময়ে তাদের মধ্যকার জুটি কাউন্টি চ্যাম্পিয়নশীপে অন্যতম সেরা জুটির মর্যাদা লাভ করে। ১৯৮৬ সালে বার্লো অবসর গ্রহণ করলে স্ল্যাকের ক্রীড়াশৈলীতেও বিরূপ প্রভাব ফেলে। আট মৌসুমে সহস্র রানের মাইলফলক স্পর্শ করেছিলেন তিনি। চার বছর পূর্বেকার মৌসুমের সেরা সংগ্রহকে পাশ কাটিয়ে ১৯৮৫ সালে ৫৪.২৮ গড়ে ১,৯০০ রান তুলেন। এর স্বীকৃতিস্বরূপ ইংল্যান্ড বি দলের সদস্যরূপে শ্রীলঙ্কা গমনের সুযোগ লাভ করেন।
১৯৮৫ সালে ৫৪.২৮ গড়ে ১,৯০০ রান তুলেন। এরপর তিনি আরও তিনবার এ কৃতিত্বের অধিকারী হন। ঐ মৌসুমের শীতকালে ইংল্যান্ড বি দলের সদস্যরূপে শ্রীলঙ্কা গমন করেন। সেখানেও তিনি বেশ নিয়মিতভাবে রান তুলতে থাকেন। সফরের শেষদিকে ওয়েস্ট ইন্ডিজ গমনার্থে তাকে আমন্ত্রণ জানানো হয়। এ পর্যায়ে ইংল্যান্ড দল ক্যারিবীয় দ্বীপপুঞ্জে অবস্থান করছিল।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন উইল্ফ স্ল্যাক। ৭ মার্চ, ১৯৮৬ তারিখে পোর্ট অব স্পেনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৯ জুন, ১৯৮৬ তারিখে লিডসে সফরকারী ভারত দলের বিপক্ষে সর্বশেষ টেস্টে অংশ নেন তিনি।
শ্রীলঙ্কা সফরে থাকাকালীন ১৯৮৫-৮৬ মৌসুমে ইংল্যান্ড দল ওয়েস্ট ইন্ডিজ গমন করে। প্রথম ওডিআইয়ে মাইক গ্যাটিংয়ে নাক ভেঙে আহত হলে তাকে ওয়েস্ট ইন্ডিজে প্রেরণ করা হয়। কিন্তু, পরিবর্তিত পরিবেশ ও প্রতিপক্ষের গুণগতমানের প্রেক্ষিতে পোর্ট অব স্পেনে অভিষেক ঘটা নিজস্ব প্রথম টেস্টে দুই ইনিংস মিলিয়ে মোটে দুই রান তুলতে পেরেছিলেন।
২ ও ০ রানে রান আউটের শিকারে পরিণত হন। ফলশ্রুতিতে, পরের দুই টেস্টে তাকে মাঠের বাইরে থাকতে হয়। তবে, সিরিজের পঞ্চম টেস্টে বেশ সাহসী ভঙ্গীমায় ৫২ রান তুলেন। গ্রাহাম গুচের সাথে উদ্বোধনী জুটিতে ১২৭ রান সংগ্রহ করেন। কিন্তু, বিখ্যাত তারকা খেলোয়াড় ভিভ রিচার্ডসের বিস্ময়কর সেঞ্চুরিতে ইংল্যান্ড দল ২৪০ রানে পরাজিত করার পাশাপাশি ৫-০ ব্যবধানে ব্ল্যাকওয়াশ করে। তন্মধ্যে, ভিভ রিচার্ডস মাত্র ৫৬ বল মোকাবেলা করে টেস্টের ইতিহাসে দ্রুততম সেঞ্চুরি করেন।
ঐ অভিজ্ঞতা, গ্রাহাম বার্লো’র অবসর গ্রহণ ও ঘরোয়া সমস্যায় উইল্ফ স্ল্যাকের খেলার মানকে দুর্বলতর করে তোলে। ১৯৮৬ সালে ভারত দল ইংল্যান্ড গমন করে। হেডিংলিতে সফরকারী ভারতের বিপক্ষে তিনি আরেকটি টেস্টে অংশগ্রহণের সুযোগ পান। হেডিংলিতে নিজস্ব তৃতীয় ও শেষ টেস্টে অংশ নেন। পুনরায় ব্যর্থ হন তিনি।
জাতীয় দল থেকে প্রত্যাখ্যাত হবার পর তিনি ভালোমানের কাউন্টি খেলোয়াড় হিসেবে গড়ে তুলতে সচেষ্ট হন। মৌসুমের শেষদিকে সহস্র রান সংগ্রহের কারণে বিস্ময়করভাবে ১৯৮৬-৮৭ মৌসুমে অ্যাশেজ সিরিজ খেলার উদ্দেশ্যে অস্ট্রেলিয়া গমনার্থে তাকে ইংল্যান্ড দলের সদস্যরূপে অন্তর্ভুক্ত করা হয়। শুরুরদিকে বেশ ভালোমানের বোলিংয়ে কিছু ভালো খেলা উপহার দিলেও কোন টেস্ট কিংবা ওডিআইয়ে তাকে খেলানো হয়নি।
মূল্যায়ন
সমগ্র খেলোয়াড়ী জীবনে তিন টেস্টে অংশগ্রহণের পাশাপাশি দুইটি একদিনের আন্তর্জাতিকে অংশ নেন তিনি। তবে, ঘরোয়া ক্রিকেটের সাফল্যকে আন্তর্জাতিক পর্যায়ে ছড়িয়ে দিতে পারেননি। বেশ পরিশ্রমী খেলোয়াড় হিসেবে যথেষ্ট সংযত ভঙ্গীমায় মিডলসেক্সের দর্শকদের মন জয় করেছিলেন। ২৩৭টি প্রথম-শ্রেণীর খেলায় ২৫ সেঞ্চুরি সহযোগে ৩৮.৯৬ গড়ে ১৩,৯৫০ রান ও ৩২.৭৬ গড়ে ২১ উইকেট পেয়েছেন। প্রায় ২০০ ক্যাচ মুঠোয় পুড়েন। এগুলোর অনেকগুলোই ব্যাট-প্যাড অবস্থানের ছিল। এছাড়াও, প্রায়শই সীমিত ওভারের খেলাগুলোয় কার্যকর মিডিয়াম পেস বোলিং করতেন।
সিমন হিউজ ‘এ লট অব হার্ড ইয়াক্কা’ শীর্ষক গ্রন্থে তার সম্পর্কে উল্লেখ করেছেন যে, উইনওয়ার্ড আইল্যান্ডস থেকে আগত উইল্ফ স্ল্যাক বেশ গম্ভীরভাব বজায় রাখতেন। কখনো তিনি স্নায়ুর চাপে ভুগতেন না। প্রতিদিনই বিশ্বের সেরা দ্রুতগতিসম্পন্ন বোলারের মুখোমুখি হওয়াই তার নৈমিত্তিক কাজ ছিল। বিশ্রামকক্ষের দিকে অগ্রসরকালে তিনি খুব কমই নিজের উপর বিরক্ত হতেন। বসে ধীরলয়ে প্যাড খুলতেন ও অতি সতর্কতার সাথে সেগুলো সাজিয়ে রাখতেন। বেশ ধার্মিক ছিলেন তিনি। প্রায় ২০০ ক্যাচ তালুবন্দী করেছেন। এর অনেকগুলো ব্যাট-প্যাডের ছিল। সাধারণতঃ সীমিত ওভারে ক্রিকেটে নিয়মতান্ত্রিকভাবে মিডিয়াম পেস বোলিং করতেন।
দেহাবসান
১৯৮৮ সালে খেলা চলাকালে কিংবা অনুশীলনকালে মাঝে-মধ্যেই ঝিমিয়ে পড়তেন। তবে, চিকিৎসা করেও কোন কারণ খুঁজে পাওয়া যায়নি। এ ধরনের ঘটনা ১৯৮৬-৮৭ মৌসুমে অস্ট্রেলিয়া সফরকালে তাসমানিয়ায় অনুশীলনকালে মিকি স্টুয়ার্ট লক্ষ্য করেছিলেন। তিনি মন্তব্য করেন যে, "আমি তাকে কিছুক্ষণ দেখি, সে ভালো ছিল। পরের মিনিটেই দেখি যে সে ঝিমিয়ে পড়েছে ও আমরা তাকে হাসপাতালে প্রেরণ করি। তবে, জীবনের সন্ধিক্ষণে কি কারণে এ সমস্যা হয়েছে তার কারণ খুঁজে পাওয়া যায়নি।"
১৫ জানুয়ারি, ১৯৮৯ তারিখে মাত্র ৩৪ বছর বয়সে খেলা চলাকালীন ভূপতিত হন ও গাম্বিয়ার রাজধানী বাঞ্জুলে উইল্ফ স্ল্যাকের দেহাবসান ঘটে। মৃত্যুর দুই বছর পূর্বে ঐ মাঠে খেলাকালীন কিংবা জালঘেরা স্থানে অনুশীলনকালে চারবার ঝিমিয়ে পড়েছিলেন। বামহাতি উদ্বোধনী ব্যাটসম্যান উইল্ফ স্ল্যাক রহস্যজনকভাবে খেলা চলাকালীন মৃত্যুমুখে পতিত হন। সম্ভবতঃ হৃদযন্ত্রক্রীয়ায় আক্রান্ত হয়ে তার দেহাবসান ঘটেছিল। তখন তিনি গাম্বিয়ায় ব্যাটিং করছিলেন।
এ খেলায় তিনি জনপ্রিয় ব্যক্তি ছিলেন। তার মৃত্যুতে উইজডেনের শোক সংবাদে মন্তব্য করা হয় যে, "সামগ্রিকভাবে সতীর্থ খেলোয়াড়দের কাছে তিনি বেশ জনপ্রিয় ছিলেন। তার মৃত্যুতে তারা সশ্রদ্ধ শ্রদ্ধা নিবেদন ও গভীর দুঃখ প্রকাশ করেছে। নিউজিল্যান্ডেও তিনি স্মরণীয় হয়ে থাকবেন। সেখানে তিনি পাঁচ মৌসুম কোচের দায়িত্বে ছিলেন। ইংরেজ ব্লেজার, ব্যাট তার সাথে পুঁতে রাখা হয়। লন্ডনের গ্রেস গেটস থেকে তার শোক সভায় ‘বিদায় উইলফ’ পড়া হয়।"
সর্বমোট ২৩৭টি প্রথম-শ্রেণীর খেলায় অংশ নিয়ে ২৫ সেঞ্চুরি সহযোগে ৩৮.৯৬ গড়ে ১৩,৯৫০ রান তুলেন। মিডলসেক্স কর্তৃপক্ষ তাদের সাবেক খেলোয়াড় উইল্ফ স্ল্যাকের সম্মানার্থে দূরবর্তী মাঠের পুণঃনামকরণ কর। ১৯৯৫ সালে ফিঞ্চলের ইস্ট এন্ড রোডে অবস্থিত সাবেক বার্নেট কাউন্সিলের নাম পরিবর্তন করে ‘উইল্ফ স্ল্যাক গ্রাউন্ড, ফিঞ্চলে’ রাখে। মিডলসেক্স তাদের দ্বিতীয় একাদশ ও মাইনর কাউন্টি ক্রিকেট খেলাগুলো ঐ মাঠে আয়োজন করে। একই বছরে, মিডলসেক্স কর্তৃপক্ষে মৌসুম-পূর্ব খেলোয়াড়দের ইসিজি পরীক্ষার সুবিধা চালু করে।
রাজেন্দিরান (আন্দিমাদম বিধায়ক)
রাজেন্দিরান একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। ১৯৯৬ সালের নির্বাচনে অন্দিমাদম আসন থেকে পাট্টালি মাক্কাল কাঁচির প্রার্থী হিসাবে তিনি তামিলনাড়ু বিধানসভায় নির্বাচিত হয়েছিলেন।
তথ্যসূত্র
Rajendiran (Andimadam MLA)
নড়িয়া পৌরসভা
বাংলাদেশের শরীয়তপুর জেলার অন্তর্গত একটি নড়িয়া উপজেলা এর অন্তর্গত একমাত্র পৌরসভা
অবস্থান
এ পৌরসভার মোট আয়তন ১১ বর্গ কিলোমিটার। নড়িয়া পৌরসভা উত্তরে কীর্তনাশা নদী, দক্ষিণে ফতেজংপুর ইউিনয়ন , পূর্বে কেদারপুর ইউনিয়ন এবং পশ্চিমে কীর্তনাশা নদী ও মোত্তারেরচর ইউনিয়ন অবস্থিত। ।
প্রশাসনিক এলাকা
নড়িয়া পৌরসভা ০৯টি ওয়ার্ড ও ০৩টি মৌজা নিয়ে গঠিত।
ইতিহাস
নড়িয়া উপজেলার নামকরণের ইতিহাস:
বর্তমান অবস্থান: শরীয়তপুর জেলার অন্যতম প্রখ্যাত উপজেলা। জেলা শহর হতে প্রায় ১৪ কি.মি. উত্তর পূর্বে নড়িয়া অবস্থিত । ভৌগলিকভাবে ২৩.১৪ ডিগ্রী হতে ২৩.২৫র্ ডিগ্রী উত্তর অক্ষাংশ এবং ৯০.১৮ডিগ্রী পূর্ব দ্রাঘিমাংশে এর অবস্থান। উপজেলাটির উত্তরে পদ্মা নদী ও মুন্সীগঞ্জ জেলা দক্ষিণে ভেদরগঞ্জ ও শরীয়তপুর সদর উপজেলা ও জাজিরা উপজেলা দ্বারা বেষ্টিত। নামকরণের ইতিহাস: নড়িয়া উপজেলার নামকরণ সম্পর্কে কোন সুস্পষ্ট তথ্য পাওয়া যায়নি । নদী বিধৌত এলাকা বলে প্রতিবছর এর আয়তন স্থানান্তরিত হয়ে পড়ত। অর্থাৎ এর অবস্থান নড়ে যেত বা নইরা যেত। আঞ্চলিক উচ্চারণে নইরা থেকে নইরা<নৈরা<নরিয়া <নড়িয়া নামকরণ হতে পারে বলে ধারণা করা যায়।তবে কথিত আছে নড়িয়া নামক এক বিরাট মৌজার নামানুসারেই উপজেলার নামকরণ নড়িয়া করা হয় । নড়িয়া প্রথমে থানার রুপ নেয় ১৯৩০ সালে । ১৯৮৩ সালের ১লা আগস্ট নড়িয়া উপজেলায় রুপান্তরিত হয় । উদ্বোধন করেন গণপ্রজাতন্ত্রী বাংলাদেশ সরকারের তৎকালিন খাদ্য মন্ত্রী এয়ার ভাইস মার্শাল এজি মাহমুদ । এখানকার জনসাধারণের প্রধান জীবিকা কৃষি হলেও ব্যবসা, সরকারী বেসরকারী চাকরি, কুটির শিল্প সম্প্রদায়ের বহু লোক এখানে বাস করে । এছাড়া এ উপজেলায় প্রায় ৫০,০০০ ( পন্চাঁশ হাজার) লোক ইতালী, মধ্যপ্রাচ্য সহ বিশ্বের নানা দেশে কর্মরত আছেন। প্রচুর রেমিটেন্স দেশে প্রেরণ করে দেশের অর্থনীতিতে অবদান রাখছেন।
জনসংখ্যা
২,৩১৬৪৪ জন(প্রায় ১,০৯৯৬৭ জন(প্রায়) ২০১১ সালের আদমসুমারী গনর্না অনুযায়ী ১,২১৬৭৭ জন(প্রায়)|date=নভেম্বর ২০১৬}}
উল্লেখযোগ্য ব্যক্তি
পানিসম্পদ উপমন্ত্রী এনামুল হক শামিম
দর্শনীয় স্থানসমূহ
★মডার্ন ফ্যান্টাসি কিংডম-নড়িয়া পৌরসভার ৫ নং ওয়ার্ডর কলুকাঠি নামক গ্রামে এটি আবস্তিত।এখানে রয়েছে বাংলাদেশের সবচেয়ে বড় মাছের একুরিয়াম ।তাছারা এখানে চিড়িয়াখানা সহ শিশুদের বিনোদনের বিভিন্ন ব্যবস্থা রয়েছে।শরীয়তপুর জেলার একমাত্র বিনোদন কেন্দ্র হিসেবে সকলের কাছে পরিচিত।
ব্রাগা
ব্রাগা (, ; হ'ল উত্তর-পশ্চিম পর্তুগিজ-এর অন্তর্গত ঐতিহাসিক এবং সাংস্কৃতিক মিনহো প্রদেশ-এর  ব্রাগা জেলার একটি শহর এবং পৌরসভা। শহরটির আবাসিক জনসংখ্যা হল ১৯২,৪৯৪ জন (২০১১ সালে)। এটি পর্তুগালের সপ্তম বৃহত্তম পৌরসভার প্রতিনিধিত্ব বহন করে (জনসংখ্যার ভিত্তিতে)। এর আয়তন ১৮৩.৪০ কিমি২ এবং এর সমষ্টিগত নগর অঞ্চলটি ক্যাভাদো নদী থেকে এস্তে নদী পর্যন্ত বিস্তৃত। এটি পর্তুগালের তৃতীয় বৃহত্তম নগর কেন্দ্র (লিসবন এবং পোর্তোর পরে)।
এটি প্রাচীনতম পর্তুগিজ আর্চডিয়োসিসের আয়োজক ক্যাথলিক চার্চ-এর  ব্রাগা আর্চডিয়োসিস এবং এখানে স্পেনীয়দের আধিপত্য দেখা যায়। রোমান সাম্রাজ্য-এর অধীনে তৎকালীন ব্র্যাকারা আগস্টা নামে পরিচিত এই বসতিটি গ্যালাকিয়া প্রদেশের রাজধানী ছিল। শহরের অভ্যন্তরে একটি ক্যাসল টাওয়ারও রয়েছে যা ঘুরে দেখা যায়।  আজকাল ব্রাগা অভ্যন্তরীণ উত্তর পর্তুগালের একটি প্রধান কেন্দ্র এবং এটি সেন্ট জেমসের রোডের পর্তুগিজ ওয়ে পথে একটি গুরুত্বপূর্ণ স্থান। শহরটি ২০১২ সালে ইউরোপীয় যুব রাজধানী ছিল।
প্রাক-রোমান
ব্রাগা অঞ্চলে মানুষের দখল যে হাজার হাজার বছর আগের মেগালিথিক যুগের তার প্রমাণ তার স্মৃতিস্তম্ভের স্থাপনাগুলি। লৌহ যুগ-এ কাস্ত্রো সংস্কৃতি উত্তর-পশ্চিমে প্রসারিত হয়েছিল এবং ব্র্যাকারি জনগণের চিহ্নিত কৌশলগতভাবে গড়ে তোলা দুর্গযুক্ত বসতিগুলিত (কাস্ট্রাম) উচ্চ স্থল দখল করে গড়ে উঠেছিলেন।
অঞ্চলটি ক্যালাইসি ব্র্যাকারি বা ব্র্যাকারেন্সিসের ডোমেন হয়ে উঠেছিল এক সেল্টিক উপজাতির জন্য যিনি এখনকার উত্তর পর্তুগালের গ্যালিসিয়া এবং আস্তুরিয়াস যা আইবেরিয়ার উত্তর-পশ্চিমে দখল করেছিলেন।
রোমান শাসন
রোমানরা খ্রিস্টপূর্ব ১৩৬ সালের দিকে এই অঞ্চলটি জয় করতে শুরু করে এবং সম্রাট অগাস্টাস-এর রাজত্বকালে উত্তর অঞ্চলগুলিকে প্রশান্তি দিয়ে এটি শেষ করে। ব্র্যাকারা অগাস্টার সিভিটাগুলি ২০ খ্রিস্টপূর্বে প্রতিষ্ঠিত হয়েছিল। এই রোমান অধিগ্রহণের প্রশাসনিক পুনর্গঠনের প্রসঙ্গে ব্রাকারা ব্র্যাকারা অগাস্টা নামে সম্রাটের কাছে পুনর্নির্দেশ করা হয়েছিল। ব্র্যাকারা অগাস্টা শহরটি ১ম শতাব্দীর সময়কালে ব্যাপকভাবে বিকাশ লাভ করে এবং দ্বিতীয় শতাব্দীর কাছাকাছি সময়ে এর সর্বাধিক প্রসারণে পৌঁছেছিল।
তৃতীয় শতাব্দীর শেষের দিকে সম্রাট ডায়োক্লেটিয়ান এই শহরটিকে প্রশাসনিক অঞ্চল রাজধানী কনভেনটাস ব্র্যাকারেন্সিস-এর রাজধানী হিসাবে উন্নীত করেছিলেন। এটি নতুন প্রতিষ্ঠিত রোমান প্রদেশ গ্যালাকিয়া দক্ষিণ-পশ্চিমাঞ্চলীয় অঞ্চল।
প্রাচীন এবং মধ্যযুগে ব্রাগা
আইবারিয়ান উপদ্বীপের জার্মানিক আক্রমণ এর সময় এই অঞ্চলটি সুয়েবি মধ্য ইউরোপের এক জার্মানিক দ্বারা জয়লাভ করেছিল। ৪১০-এ, সুয়েবি উত্তর-পশ্চিম আইবেরিয়ার উত্তর-পশ্চিম পর্তুগালের উত্তর অর্ধেক অংশকে আবৃত করে একটি কিংডম প্রতিষ্ঠা করেছিলেন, গ্যালিসিয়া এবং আস্তুরিয়াস, যা তারা গ্যালাকিয়া হিসাবে রক্ষণাবেক্ষণ করেছিল এবং ব্র্যাকারা তাদের রাজধানী হিসাবে ছিল। Tএই রাজ্যটি হার্মিক দ্বারা প্রতিষ্ঠিত হয়েছিল এবং দেড় শতাধিক বছর ধরে স্থায়ী হয়েছিল। প্রায় ৫৮৪ সালের মধ্যে, ভিজিগোথস সুয়েবি থেকে গ্যালাকিয়া নিয়ন্ত্রণ নিয়েছিল এবং ব্রাগাকে একটি প্রদেশের রাজধানী করা হয়েছিল।
আইবারিয়ান উপদ্বীপের খ্রিস্টানাইজেশন তে ব্রাগার গুরুত্বপূর্ণ ভূমিকা ছিল। ব্রাগার প্রথম পরিচিত বিশপ প্যাটার্নাস চতুর্থ শতাব্দীর শেষে বাস করতেন, যদিও সেন্ট ওভিডিয়াস (মৃত্যু: ১৩৫ খ্রিস্টাব্দ) কখনও কখনও এই শহরের প্রথম বিশপ হিসাবে বিবেচিত হন। ৫ ম শতাব্দীর গোড়ার দিকে পলাস ওরোসিয়াস (হিপ্পোর আগস্টাইন এর বন্ধু)) বেশ কয়েকটি ধর্মতাত্ত্বিক রচনা লিখেছিলেন যা খ্রিস্টান বিশ্বাসকে প্রশংসিত করে। আইবেরিয়া -তে সুয়েবি আরিয়ান এবং প্রিসিলিয়ানবাদী বিবাদকে পরিত্যাগ করে এখানে এখানে অনুষ্ঠিত দুটি সিনডোর সময় ব্রাগার সেন্ট মার্টিন কাজকে ধন্যবাদ জানায় ষষ্ঠ শতাব্দী। সেই সময় মার্টিন একটি গুরুত্বপূর্ণ মঠ ডুমিও (ডিউম) তেও প্রতিষ্ঠা করেছিলেন এবং ব্রাগাতেই ব্রাগার আর্চবিশপ্রেমিক তাদের পরিষদ পরিচালনা করেছিলেন। ফলস্বরূপ, ব্রাগার আর্চবিশপগুলি পরে পর্তুগাল প্রিমিটের উপাধি দাবি করেছিল, তারপরে একটি কাউন্টি এবং দীর্ঘকাল ধরে পুরো হিস্পানিক গির্জার উপর আধিপত্য দাবি করেছিল। তবুও হিস্পানিয়া জুড়ে তাদের কর্তৃত্ব কখনই গৃহীত হয়নি।
ভিজিগোথিক থেকে আইবেরিয়ার মুসলিম বিজয় এ স্থানান্তর খুব অস্পষ্ট ছিল, যা এই শহরের পতনের সময়কে উপস্থাপন করে। মোরস সংক্ষিপ্তভাবে ৮ ম শতাব্দীর গোড়ার দিকে ব্রাগাকে দখল করেছিল, তবে খ্রিস্টান বাহিনী কর্তৃক আস্তুরিয়াসের তৃতীয় আলফোনসো এর অধীনে ৮৪০ সালে ১০৪০ অবধি বিরতিহীন আক্রমণ চালিয়ে যায়, যখন তারা অবশ্যই লিওন এবং ক্যাসটিলের ফার্দিনান্দ প্রথম কর্তৃক ক্ষমতাচ্যুত হয়েছিল। ফলস্বরূপ, বিশোপিকটি ১০৭০ সালে পুনরুদ্ধার করা হয়েছিল: প্রথম নতুন বিশপ, পেড্রো (পিটার), ক্যাথেড্রাল পুনর্নির্মাণ শুরু করেছিলেন (যা পরবর্তী শতাব্দীতে বহুবার সংশোধিত হয়েছিল)।
১০৯৩ এবং ১১৪৭ এর মধ্যে, ব্রাগা পর্তুগিজ আদালতের আবাসিক আসনে পরিণত হয়। দ্বাদশ শতাব্দীর গোড়ার দিকে, পর্তুগালের কাউন্ট হেনরি এবং বিশপ জেরাল্ডো ডি মোইস্যাক আইবেরিয়ার একটি বৃহত অঞ্চল জুড়ে ক্ষমতার অধিকারী হয়ে ব্রাগার জন্য আর্চবিশপিক আসনটি পুনরুদ্ধার করেছিলেন। মধ্যযুগীয় শহরটি ক্যাথিড্রালের চারপাশে বিকশিত হয়েছিল, শহরের সর্বাধিক কর্তৃত্বটি আর্চবিশপ দ্বারা বজায় রেখেছিল।
ডিওয়াই পাতিল স্টেডিয়াম
ডিওয়াই পাতিল স্টেডিয়াম বা ডিওয়াই পাতিল স্পোর্টস স্টেডিয়াম হল ভারতের মহারাষ্ট্র রাজ্যের নবি মুম্বই শহরের ফুটবল ও ক্রিকেট স্টেডিয়াম। হাফিজ কন্ট্রাক্টর এই স্টেডিয়ামের নকশা তৈরী করেন। এই স্টেডিয়ামটি ২০১৭ ফিফা অনূর্ধ্ব-১৭ বিশ্বকাপ ও ২০২২ এএফসি মহিলা এশিয়ান কাপ আয়োজন করেছে।
আবুল ওয়ালিদ আল-বাজি
আবুল ওয়ালিদ আল-বাজি (বা সুলায়মান ইবনে খালাফ ইবনে সাদ বা সাদুন ইবনে আইয়ুব, আল-কাজী আবুল ওয়ালিদ আল-তুযাইবি আল-আন্দালুসি আল কুরতুবী আল-বাজি আত-তামিমি আয-যাহাবি আল- মালিকি) (১০১৩-১০৮১) তিনি বেজা, আন্দালুসের একজন বিখ্যাত মালিকি পণ্ডিত এবং কবি ছিলেন।
আল-বাজি বিভিন্ন সময় প্রহরী এবং স্বর্ণকার হিসাবে কাজ করেছিলেন। তিনি ফকীহ ইবনে হাজমের সমসাময়িক ছিলেন। তিনি ১০৮১ সালে মারা যান।
নুরুল হক (ক্যাপ্টেন)
ক্যাপ্টেন নুরুল হক (১২ জানুয়ারি ১৯৩৬ – ২৫ জানুয়ারি ২০২১) বাংলাদেশ নৌবাহিনীর প্রথম স্থায়ী প্রধান ছিলেন। তিনি পাকিস্তান নৌবাহিনীতে কমোডোর পদে অধিষ্ঠিত ছিলেন।
আবুল ওয়ালিদ আল-বাজি
রচনাবলী
আবুল ওয়ালিদ আল-বাজির রচনাবলীর মধ্যে রয়েছে:
আরিন ভাষা
আরিন একটি ইয়েনিসীয় ভাষা ছিল, যেটি রাশিয়ার ইয়েনিসেই নদীর অববাহিকায় ইয়েনিসিস্ক ও ক্রাসনোইয়ারস্ক অঞ্চলের অধিবাসীদের মধ্যে ব্যবহৃত হত। এটিকে দক্ষিণা ইয়েনিসীয় ভাষা হিসেবে অন্তর্ভুক্ত করা হয়, যার অন্যান্য সদস্য আসান ও কোৎ ভাষা।
নুরুল হক (ক্যাপ্টেন)
প্রারম্ভিক জীবন
নুরুল হক ১৯৩৬ সালের ১২ জানুয়ারি ঢাকায় জন্মগ্রহণ করেন। ১৯৫৩ সালের ১ মে তিনি তৎকালীন পশ্চিম পাকিস্তানের কোয়েটায় প্রি-ক্যাডেট ট্রেনিং স্কুলে ক্যাডেট হিসেবে ভর্তি হন। তারপর একই বছরের অক্টোবরে তিনি পাকিস্তান নেভি ক্যাডেট ট্রেনিং স্কুলে যোগদান করেন। পরবর্তীতে, ১৯৫৪ সালের সেপ্টেম্বর মাসে যুক্তরাজ্যের ডর্থ মাউথে অবস্থিত ব্রিটানিয়া রয়েল নেভাল কলেজে ঈগল ও ট্রাম্প নামক দুটি জাহাজে তার সামরিক প্রশিক্ষণ সম্পন্ন হয়। ১৯৫৭ সালের ১ জানুয়ারি তিনি যুক্তরাজ্য থেকে কমিশন পান। পরবর্তীকালে, যুক্তরাজ্যের রয়্যাল নেভাল ইঞ্জিনিয়ারিং কলেজ থেকে ১৯৫৮ সালে বেসিক ইঞ্জিনিয়ারিং কোর্স এবং ১৯৬১ সালে মেরিন ইঞ্জিনিয়ারিং স্পেশালাইজেশন কোর্স সম্পন্ন করেন তিনি।
কর্মজীবন
প্রশিক্ষণ শেষে নুরুল হক দেশে ফিরে আসেন এবং তৎকালীন পাকিস্তান নৌবাহিনীর যুদ্ধজাহাজের সিনিয়র ইঞ্জিনিয়ার অফিসার, নৌ-ঘাঁটির ইঞ্জিনিয়ার অফিসার, ডেস্ট্রয়ার জাহাজের ইঞ্জিনিয়ার অফিসার, ট্রেইনিং স্কুলের স্টাফ অফিসার ইত্যাদি পদে কাজ করেন।
দেশ স্বাধীনের পর ৭ এপ্রিল ১৯৭২ সাল থেকে ৬ নভেম্বর ১৯৭৩ সাল পর্যন্ত নৌবাহিনী প্রধান ছিলেন।
১৯৭৭ সালের ৯ ডিসেম্বর তিনি বাংলাদেশের নৌ-পরিবহন উপদেষ্টা নিযুক্ত হন। ১৯৭৮ সালের ৪ জুলাই তিনি নৌ-পরিবহন মন্ত্রী হিসেবে দায়িত্ব গ্রহণ করেন এবং ১৯৮১ সালের ২৭ নভেম্বর পর্যন্ত এ দায়িত্ব পালন করেন।
মৃত্যু
২৬ জানুয়ারি ২০২১ সালে ঢাকার সম্মিলিত সামরিক হাসপাতালে চিকিৎসাধীন অবস্থায় মৃত্যুবরণ করেন। জোহরের নামাজের পর নৌ সদর দফতর মসজিদে তার জানাজার নামাজ অনুষ্ঠিত হয় এবং এরপর তাকে বনানীর সামরিক কবরস্থান সমাহিত করা হয়।
আরিন ভাষা
আরিন ভাষাভাষীরা নিজেদেরকে আর বা আরা হিসেবে অভিহিত করতো বলে মনে করা হয়। অষ্টাদশ শতাব্দীর দিকে এ ভাষাটি বিলুপ্ত হয়ে যায়।
অনুরাগ শর্মা (অভিনেতা)
অনুরাগ শর্মা (জন্ম ৬ ফেব্রুয়ারি ১৯৭৮) একজন ভারতীয় টেলিভিশন অভিনেতা, মূলত প্রয়াগরাজ (এলাহাবাদ) থেকে, যিনি মূলত বালাজি টেলিফিল্মে অভিনয় করেছেন, তিনি জি টিভির পবিত্র রিশতায় সতীশ দেশপান্ডে এবং স্টার প্লাসের ইয়ে হ্যায় মোহাব্বাতেন -এ পরম খুরানা চরিত্রে অভিনয় করার জন্য পরিচিত। তিনি তেরে লিয়ে -তে সুশান্ত এবং ব্যায়াহ হামারি বহু কা -এ রাজন গান্ধী চরিত্রে অভিনয় করেন। তিনি আদালত, ''হাম নে লি হ্যায়. . শপথ এবং ইয়ে হ্যায় আশিকি'' -এর পর্বগুলিতে উপস্থিত হন। তিনি ২০২০ সালে নন্দিনী গুপ্তাকে বিয়ে করেছেন।
এছাড়াও তিনি যোধা আকবর ধারাবাহিকে মহারানা প্রতাপের এবং ধরতি কা বীর যোধা পৃথ্বীরাজ চৌহান -এ বয়স্ক বনরাজের (গুজরাটের রাজা) ভূমিকায় অভিনয় করেছিলেন।
রোমা, চিত্তা আপের্তা
রোমা, চিত্তা আপের্তা বা রোম, উন্মুক্ত শহর (Roma città aperta, বাংলা: রোম, উন্মুক্ত শহর) ১৯৪৫ সালের ইতালীয় নাট্য চলচ্চিত্র। সের্গিও এমিইডি এবং আলবার্তো কনসিগলিওর গল্প অবলম্বনে রোবার্তো রোসেলিনি পরিচালিত এই চলচ্চিত্রে অভিনয়ে ছিলেন, আলডো ফ্যাবরিজি, আনা মাগনানি, মার্সেলো পাগলিরো এবং হ্যারি ফিয়েস্ট। ইংরেজি সাবটাইটেলসহ মুক্তির নাম ছিলো, ওপেন সিটি। ইতালীয় নয়াবাস্তববাদের নতুন দিগন্তের সূচনা হয় এই চলচ্চিত্রের মধ্য দিয়ে। কান চলচ্চিত্র উৎসবে গ্র্যান্ড প্রাইজ, ইতালীয় ন্যাশনাল সিন্ডিকেট অব ফিল্ম জার্নালিস্ট থেকে সিলভার রিবনসহ বিভিন্ন পুরস্কার জেতে এই চলচ্চিত্র। ইতালীতে মুক্তির পূর্বে, ১৯৪৬ সালের ফেব্রুয়ারিতে এই চলচ্চিত্র নিউ ইয়র্কে মুক্তি দেয়া হয়।
কাহিনীসংক্ষেপ
১৯৪৪ সালে নাৎসি বাহিনী অধিকৃত রোমের (আগস্ট ১৪, ১৯৪৩ সালের পরে ওপেন সিটি) প্রেক্ষাপট বিস্তৃত হয়েছে এ-চলচ্চিত্রে। সে সময়ে জার্মান গেস্টাপো শহরে ঢুকে পড়ে। সেখানে তৎকালীন অন্যতম প্রথাবিরোধী জর্জিও ম্যানফ্রেডিকে তারা খুঁজে পায়। এদিকে ম্যানফ্রেডি তাদের কাছ থেকে পালাতে থাকে। সে তার বন্ধু ফ্রান্সেসকোর কাছে যায় এবং বন্ধুর বাগদত্তা পিনার কাছে সাহার্য চায়। পিনা তাকে নিয়ে যায় পাদ্রী ডন পিয়াত্রোর কাছে। পিনা এবং পিয়াত্রো দু'জন মিলে ম্যানফ্রেডিকে শহর থেকে পালাতে সাহার্য করতে থাকে। এদিকে পিয়াত্রোকে কাজে লাগাতে চায় গেস্টাপো। তারা মনে করে, পিয়াত্রোকে ধর্মীয় বিশ্বাসের মাধ্যমে ভোলানো সম্ভব। তবে পিয়াত্রো বিশ্বাস করতেন, অন্যকে সাহার্য করাই ঈশ্বরকে সাহার্য করা। কিন্তু এতো চেষ্টা সত্ত্বেও শেষ পর্যন্ত ম্যানফ্রেডি পালাতে ব্যর্থ হন। পিনার বোন এবং ম্যানফ্রেডির প্রাক্তন প্রেমিকা মারিনা নেশার লোভে পড়ে ম্যানফ্রেডিকে জার্মানদের হাতে ধরিয়ে দেন। পিয়াত্রো চোখের সামনে ম্যানফ্রেডির অত্যাচার এবং মৃত্যু দেখে। তবু তিনি গেস্টাপো র সাথে হাত মেলায় না। ফলে ডন পিয়াত্রোকে তারা হত্যা করে।
পুরস্কার
বিজয়
২০০৮ গ্রীষ্মকালীন অলিম্পিকে মল্লক্রীড়া – মহিলাদের ৪ x ৪০০ মিটার রিলে
২০০৮ অলিম্পিক গেমসে মহিলাদের ৪ × ৪০০মিটার রিলে প্রতিযোগিতা আগস্টের ২২ ও ২৩ তারিখের মধ্যে অনুষ্ঠিত হয় বেইজিং অলিম্পিক স্টেডিয়ামে।
মোট ১৬টি NOC এই প্রতিযোগিতায় অংশগ্রহণ করে। যোগ্যতানির্ণায়ক পর্বে সেরা দুটি সময়ের গড়ের ভিত্তিতে এই ১৬টি NOC নির্বাচিত হয়।
পদক তালিকা
* শুধুমাত্র প্রথম রাউন্ডে অংশগ্রহণ করেছেন।
রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো বিশ্ব বা অলিম্পিক রেকর্ডটি গড়া হয়নি।
ফলাফল
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
রাউন্ড ১
প্রত্যেক হিটের প্রথম তিনটি দল (Q) ও সবমিলিয়ে পরবর্তী সেরা দুটি দলকে নিয়ে ফাইনাল অনুষ্ঠিত হয়।
ব্রেন্ডন টেলর
ব্রেন্ডন রস মারে টেলর (Brendan Ross Murray Taylor; জন্ম: ৬ ফেব্রুয়ারি, ১৯৮৬) হারারে এলাকায় জন্মগ্রহণকারী জিম্বাবুয়ের সাবেক ক্রিকেটার। জিম্বাবুয়ে দলের অন্যতম প্রথিতযশা ব্যাটসম্যান ছিলেন। দলের প্রয়োজনে কখনো কখনো তাকে উইকেট-রক্ষকের ভূমিকায় অবতীর্ণ হয়ে থাকেন এবং মাঝে মাঝে অফ-স্পিন বোলিংও করে থাকেন। তাকে জিম্বাবুয়ের ক্রিকেটের ইতিহাসে সর্বাপেক্ষা প্রতিভাবান ও অন্যতম সেরা ব্যাটসম্যান হিসেবে আখ্যায়িত করা হয়। তিনি জিম্বাবুয়ের টেস্ট ক্রিকেট দলের অধিনায়কের দায়িত্ব পালন করেছেন।
২০১১ সালের বিশ্বকাপ ক্রিকেটের পর সাবেক অধিনায়ক এলটন চিগুম্বুরার কাছ থেকে দলের দায়িত্বভার গ্রহণ করেন।
ডিসেম্বর, ২০১১ সালে টুয়েন্টি২০ আন্তর্জাতিকে বিদেশী খেলোয়াড়রূপে নিউজিল্যান্ডের এইচআরভি কাপ প্রতিযোগিতায় ওয়েলিংটন ক্রিকেট দলের পক্ষে অংশগ্রহণ করেন।
খেলোয়াড়ী জীবন
ঘরোয়া ক্রিকেটে অসম্ভব দক্ষতা, ক্রীড়াশৈলী প্রদর্শন এবং শীর্ষস্থানীয় ক্রিকেটারদের চাপে তাকে ১৮ বছর বয়সে জাতীয় ক্রিকেট দলে অন্তর্ভুক্ত করে ২০০৩-০৪ মৌসুমে শ্রীলঙ্কা সফরে নিয়ে যাওয়া হয়। তার অভিষেককালীন সময়ে দেশের অনেক শীর্ষস্থানীয় ক্রিকেটারগণ জিম্বাবুয়ে ক্রিকেট বোর্ডের (সাবেক - জিম্বাবুইয়ান ক্রিকেট ইউনিয়ন) বিরুদ্ধে বিদ্রোহ ঘোষণা করেছিল। তাদের এ অনুপস্থিতিতে অনেক তরুণ খেলোয়াড় অপরিপক্ক অবস্থায় দলে ঠাঁই পায়। কিন্তু, টেলর ছিলেন তরুণতম এবং উদীয়মান খেলোয়াড়। ২০০৬ সালে নতুন করে চুক্তিবদ্ধ না হওয়া স্বত্ত্বেও টেলর জাতীয় দলে অন্তর্ভুক্ত হন। তাতেন্দা তাইবু'র সাময়িক অনুপস্থিতিতে তিনি উইকেট-রক্ষকের দায়িত্ব পালন করেন।
২৪ জুলাই, ২০১৪ তারিখে জিম্বাবুয়ে ক্রিকেটের সিদ্ধান্তমাফিক সকল স্তরের ক্রিকেটে পরিবর্তনের অংশ হিসেবে টেলরকে টেস্ট ক্রিকেট ও এলটন চিগুম্বুরাকে ওডিআই এবং টি২০আই দলের অধিনায়কত্ব প্রদান করা হয়। এছাড়াও কোচিং কাঠামোয় পরিবর্তনের অংশ হিসেবে স্টিফেন ম্যানগোঙ্গোকে প্রধান কোচের দায়িত্বভার অর্পণ করা হয়।
টেস্ট ক্রিকেট
২০১১ সালের বিশ্বকাপ ক্রিকেটে দলের খারাপ ফলাফলের দরুন ২৪ জুন তারিখে চিগুম্বুরার পরিবর্তে তাকে জিম্বাবুয়ের অধিনায়কত্ব প্রদান করা হয়। টেস্ট ক্রিকেটে জিম্বাবুয়ের প্রত্যাবর্তনের পর দলটি হারারে স্পোর্টস ক্লাবে বাংলাদেশ ক্রিকেট দলের বিপক্ষে খেলতে নামে। ৪ আগস্ট, ২০১১ তারিখে অনুষ্ঠিত এ টেস্টে টেলর ৭১ ও ১০৫* রান করেন। এ সেঞ্চুরির মাধ্যমে দ্বিতীয় জিম্বাবুয়ের অধিনায়ক হিসেবে স্বীকৃতি পান। খেলায় জিম্বাবুয়ে ১৩০ রানে জয়লাভ করে ও তিনি ম্যান অব দ্য ম্যাচের পুরস্কার পান।
ক্রিকেট বিশ্বকাপ
জিম্বাবুয়ে ক্রিকেট কর্তৃপক্ষ ৭ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য টেলর-সহ ১৫-সদস্যের চূড়ান্ত তালিকা প্রকাশ করে। ৭ মার্চ, ২০১৫ তারিখে হোবার্টের বেলেরিভ ওভালে অনুষ্ঠিত গ্রুপ পর্বের ৫ম খেলায় আয়ারল্যান্ডের বিপক্ষে চমকপ্রদ ব্যাটিং করেন। তা স্বত্ত্বেও মাত্র ৫ রানের ব্যবধানে পরাজিত হয়ে বিশ্বকাপের নক-আউট পর্যায় অংশগ্রহণ থেকে বঞ্চিত হয় তার দল। ৫ম উইকেটে শন উইলিয়ামসকে সাথে নিয়ে বিশ্বকাপে ৩য় সর্বোচ্চ রানের (১৪৯) জুটি গড়েন। এ খেলায় তিনি ৭ম ওডিআই শতক (১২১) গড়েন মাত্র ৯১ বলে। এরফলে তিনি অ্যালিস্টেয়ার ক্যাম্পবেলের সাথে যৌথভাবে জিম্বাবুয়ের সর্বোচ্চ ৭টি ওডিআই সেঞ্চুরির অধিকারী হন। এছাড়াও অ্যান্ডি ফ্লাওয়ার, গ্রান্ট ফ্লাওয়ার ও অ্যালিস্টেয়ার ক্যাম্পবেলের পর জিম্বাবুয়ের চতুর্থ ক্রিকেটার হিসেবে ৫,০০০ রানের মাইলফলকে পৌঁছেন।
সাফল্যগাঁথা
প্রথম জিম্বাবুয়ের ব্যাটসম্যান হিসেবে ২০১১ সালে একদিনের আন্তর্জাতিক ক্রিকেটে পরপর দুইটি সেঞ্চুরি করেন। অক্টোবর মাসে তিনি নিউজিল্যান্ডের বিপক্ষে অপরাজিত ১২৮* ও অপরাজিত ১০৭* রান করেছিলেন।
সংক্ষিপ্ত ইসলামী বিশ্বকোষ
সংক্ষিপ্ত ইসলামী বিশ্বকোষ হলো বাংলাদেশ সরকারের ধর্ম বিষয়ক মন্ত্রণালয়ের অধীনস্থ ইসলামিক ফাউন্ডেশন বাংলাদেশ থেকে বাংলা ভাষায় প্রকাশিত একটি ইসলাম সম্পর্কিত বিশ্বকোষ। ১৯৮২ সালে ২ খণ্ডে এটি প্রথম প্রকাশিত হয়। এটি বাংলা ভাষায় প্রকাশিত প্রথম ইসলামি বিশ্বকোষ। লাইডেন থেকে প্রকাশিত শর্টার এনসাক্লোপিডিয়া অব ইসলামের অনুবাদ হিসেবে এই গ্রন্থ প্রকাশের প্রথম উদ্যোগ গ্রহণ করে বাংলা একাডেমি। বাংলা একাডেমি প্রকাশে অপারগ হওয়ায় এর পান্ডুলিপি ইসলামিক ফাউন্ডেশন বাংলাদেশকে হস্তান্তর করে। পরবর্তীতে ইসলামিক ফাউন্ডেশন বাংলাদেশ গ্রন্থটি সম্পাদনা করে সংক্ষিপ্ত ইসলামী বিশ্বকোষ নামে প্রকাশ করে। বিশ্বকোষ প্রকল্পে এটি ছিল ইসলামিক ফাউন্ডেশনের প্রাথমিক প্রচেষ্টা। এর বৃহত্তর প্রচেষ্টা হিসেবে ইসলামিক ফাউন্ডেশন থেকে ২৮ খণ্ডে ইসলামী বিশ্বকোষ নামে পূর্ণাঙ্গ বিশ্বকোষ প্রকাশিত হয়।
ইতিহাস
সংযোজিত সদস্যগণ:
এই কমিটির তত্ত্বাবধানে গঠিত সম্পাদক বোর্ডের সদস্যবৃন্দ:
মুহম্মদ শহীদুল্লাহ ১৯৬১ সালের ৮ জুলাই থেকে ১৯৬৩ সালের ডিসেম্বর পর্যন্ত খণ্ডকালীন সম্পাদকরূপে এবং ১৯৬৪ সালের ১ জানুয়ারি থেকে পূর্ণকালীন সম্পাদকরূপে নিয়োজিত ছিলেন। পূর্ণকালীন সহকারী সম্পাদকের দায়িত্ব পালন করেন শেখ শরফুদ্দীন ও আবুল কাসেম মুহাম্মদ আদমুদ্দীন। মুহাম্মদ রিযাউর রহীম পূর্ণকালীন অনুবাদকরূপে কাজ করেন। খণ্ডকালীন অনুবাদকের সংখ্যা ছিল ২৩।
আট বছর পর ১৯৬৭ সালের ২ জানুয়ারি এই কাজ সমাপ্ত হয়। এতে মোট ৫৯১টি নিবন্ধ স্থান পায়, তন্মধ্যে মূল গ্রন্থের অনুবাদ ছিল ৫০৮টি, উর্দু ইসলামী বিশ্বকোষ (দায়েরায়ে মাআরিফে ইসলামিয়া - পাঞ্জাব বিশ্ববিদ্যালয়) থেকে অন্তর্ভুক্ত হয়েছে ৩৭টি এবং ৩৫টি মৌলিক নিবন্ধ।
নানা কারণে বাংলা ইসলামী বিশ্বকোষের মুদ্রণ ও প্রকাশনা বাংলা একাডেমীর পক্ষে সম্ভব হয় নি। ১৯৭৬ সালে গ্রন্থটির পাণ্ডুলিপি ইসলামিক ফাউণ্ডেশন বাংলাদেশের কাছে হস্তান্তর করা হয়। ফাউণ্ডেশন নিবন্ধগুলি নতুনভাবে নিরীক্ষার জন্য ১৯৭৮ সালের ২১ জানুয়ারি পাঁচ সদস্য বিশিষ্ট একটি কমিটি গঠন করে। কমিটির সদস্যবৃন্দ:
পুনঃনিরীক্ষা সহ সম্পাদনা পরিষদ এতে ৪২টি নতুন নিবন্ধ সংযোজন করে। ১৯৮১ সালের ৩১ জানুয়ারি কমিটির কাজ সমাপ্ত হয়, কমিটির অধীনে মোট ২৫০টি অধিবেশন অনুষ্ঠিত হয়। এতে ৬১৫টি নিবন্ধ স্থান পায়।
১৯৮২ সালের মে ও জুন মাসে ২ খণ্ডে এই গ্রন্থটি প্রকাশিত হয়। পরবর্তীতে ১৯৮৫ সালে অতিরিক্ত ৬৯টি নিবন্ধ সংযোজন করে "সংক্ষিপ্ত ইসলামী বিশ্বকোষ-পরিশিষ্ট" নামে একটি পরিশিষ্ট প্রকাশিত হয়। ২০০৭ সালে প্রকাশিত পঞ্চম সংস্করণে পরিশিষ্টটি মূল গ্রন্থের অন্তর্ভুক্ত করা হয়।
মহারাজা বীরবিক্রম বিশ্ববিদ্যালয়
মহারাজা বীরবিক্রম বিশ্ববিদ্যালয় ভারতের ত্রিপুরার আগরতলায় অবস্থিত একটি সরকারি বিশ্ববিদ্যালয়। বিশ্ববিদ্যালয়টি ২০১৫ সালে মহারাজা বীর বিক্রম বিশ্ববিদ্যালয় আইন-২০১৫ এর বলে ত্রিপুরা সরকার দ্বারা প্রতিষ্ঠিত হয়েছিল এবং ২০১৭ সালের হিসাব অনুযায়ী ত্রিপুরা রাজ্যের এটিই প্রথম এবং একমাত্র রাষ্ট্রীয় বিশ্ববিদ্যালয়। বিশ্ববিদ্যালয়টির প্রথম উপাচার্য ভি ছিলেন গৌতম কুমার বসু। ২০১৯ সালের ডিসেম্বরে সত্যদেব পোদ্দার ভিসি হিসাবে নিযুক্ত হন। ত্রিপুরা রাজ্যের শেষ শাসক মহারাজা বীর বিক্রম কিশোর দেববর্মনের নামে বিশ্ববিদ্যালয়ের নামকরণ করা হয়েছে।
অধিভুক্ত কলেজ সমূহ
মহারাজা বীরবিক্রম বিশ্ববিদ্যালয় অধিভুক্ত তিনটি কলেজ রয়েছে:
বাংলাদেশ বেসামরিক বিমান চলাচল কর্তৃপক্ষ
বাংলাদেশ বেসামরিক বিমান চলাচল কর্তৃপক্ষ (Civil Aviation Authority of Bangladesh, সংক্ষেপে CAAB) বাংলাদেশের বিমান সম্পর্কিত কার্যক্রম, ফ্লাইট নিরাপত্তা এবং এয়ার ট্রাফিক নিয়ন্ত্রণ সহ বিমানবন্দরের নানা কার্যক্রম পরিচালনা করে। সংক্ষেপে এটি বেবিচক নামে সমধিক পরিচিত। এই সংস্থার কাজের মধ্যে রয়েছে সকল বিমানবন্দরের রক্ষণাবেক্ষণ এবং বিভিন্ন সুবিধাদি প্রদান করা। এই সংস্থার প্রধান কার্যালয় ঢাকার কুর্মিটোলায়।
রাণীগঞ্জ ইউনিয়ন, চিলমারী
রাণীগঞ্জ ইউনিয়ন বাংলাদেশের রংপুর বিভাগের কুড়িগ্রাম জেলার চিলমারীর অন্তর্গত একটি ইউনিয়ন। চিলমারী হতে ১০ কিলোমিটার দূরে ব্রহ্মপুত্র নদের তীরে  রানীগঞ্জ ইউনিয়ন অবস্থিত। প্রায় ৬ কিলোমিটার আয়তনের ইউনিয়নটি একাংশ নদীগর্ভে বিলীন হয়ে গেছে।
ভ্রমন জায়গা ঃখাল ও নদ-নদী
স্কুল ও কলেজঃএখানে 4 টি উচ্চবিদ্যালয় আর 4 টি মাদ্রাসা আছে।
কুঠিরগ্রাম বালিকা দাখিল মাদরাসা ,ফকিরের হাট এম সিনিয়র আলিম মাদরাসা,রানিগন্জ কাচারি মাদ্রাসা,কাচকোল ছকিনা মাদ্রাসা। ফকিরের হাঠ উচ্চ বিদ্যালয়,কয়ারপাড় বির বিক্রম উচ্চ বিদ্যালয়,রানিগন্জ উচ্চবিদ্যালয়,কাচকোল উচ্চ বিদ্যালয় কলেজঃ নাই।
ভ্রমন জায়গাঃকালিকুড়া পার্ক,ফকিরের হাট খেয়া ঘাট,কাচকোল ঘাট।
খাল= মুঙ্গির বিল, কয়ার বিল, মাগুড়া বিল, প্রভৃতি।
নদ= ব্রহ্মপুত্র নদ।
খেলাধুলা ও বিনোদন
এই ইউনিয়নের প্রধান খেলাধুলার মধ্যে বিভিন্ন আন্ত গ্রাম ফুটবল প্রতিযোগিতা, হাডুডু, নৌকা বাইচ, ষাঢ় লড়াই ইত্যাদি বিভিন্ন খেলার আয়োজন স্থানীয় ভাবে সাড়ম্বরে অনুষ্ঠিত হয় । নৌকা বাইচ খুবই জনপ্রিয়। এছাড়াও বিভিন্ন সময় যাত্রাপালা, বয়াতি গানের আসর, সার্কাস এর বিচিত্র প্রদর্শনী এখনো বিদ্যমান। এছাড়াও প্রতিবছর রানীগঞ্জ ইউনিয়নের ফকিরের হাট, কাঁচকোল ও রানীগঞ্জ গ্রামে  মেলা বসে থাকে।
মোয়ামরীয়া বিদ্রোহ
মোয়ামরীয়া বিদ্রোহ (১৭৬৯–১৮০৫) ছিল মায়ামরা সত্রের ভক্ত মরাণ এবং আহোম রাজাদের মধ্যে ১৮শ শতকে হওয়া সংঘাত। এর ফলে আহোম রাজা এবং রাজবাড়ির বিরুদ্ধে গণজাগরণের সৃষ্টি হয়েছিল এবং দুবার আহোম রাজা রাজধানীর অধিকার হারিয়েছিলেন। পরে রাজধানী পুনরায় অধিকার করায় বহু প্রজার মৃত্যু ঘটেছিল। আহোম রাজা সমগ্র রাজ্য ফিরে পাননি। উত্তর-পূর্বের বেংমরা নামের অঞ্চল প্রায় স্বাধীন হয়ে যায়।
বিদ্রোহের পরে আহোম রাজ্য দুর্বল হয়ে পড়ে। রাজ্যের প্রায় আধা প্রজা সর্বস্বান্ত হয় এবং অর্থনীতি বিধ্বস্ত হয়ে পড়ে। দুর্বল আহোম রাজ্য বর্মীরা আক্রমণ করে এবং পরে ব্রিটিশরাও আসামে উপনিবেশ স্থাপন করে।
বিদ্রোহর কারণ
আহোম রাজ্যে প্রচলিত পাইক প্রথা পরিবর্তিত সমাজ ব্যবস্থা এবং অর্থনীতির সাথে খাপ না খাওয়া হয়ে এসেছিল। কয়েকটি সত্রের উত্থান হওয়াতে পাইকদের জন্য মানুষ কমে এসেছিল এবং আহোম রাজবাড়ির জন্য সমস্যার সৃষ্টি হয়েছিল। মরাণ জনগোষ্ঠীর লোকদের অনুসরণ করা কাল-সংহতির মায়ামরা বা মোয়ামরীয়া সত্র অন্য রাজসত্রসমূহের সাথে প্রতিদ্বন্দ্বিতা করছিল। আহোম রাজা এই কথা ভাল মনে না করে মোয়ামরীয়াদের উপরে অত্যাচার আরম্ভ করেন। মোয়ামরীয়া বিদ্রোহ স্বর্গদেও লক্ষ্মী সিংহর সময়ে আরম্ভ হয় এবং স্বর্গদেও কমলেশ্বর সিংহর সময়ে শেষ হয়। ১৭৬৯ সাল থেকে ১৮০৫ সাল পর্যন্ত ৩৬ বছর জুড়ে এই বিদ্রোহ চলেছিল। পরে মোয়ামরীয়া নেতারা আহোম রাজার সাথে মিট-মাট করেন।
সত্র-আহোমের সংঘাত
শ্রীমন্ত শংকরদেব ১৬শ শতকে মহাপুরুষীয়া ধর্ম স্থাপন করে ধর্ম-বর্ণ নির্বিশেষে সকলকে যুক্ত করেন। সাধারণ লোকের জন্য এই ধর্ম‌ সামাজিক এবং অর্থনৈতিক উন্নতির সুযোগ দেয়; অন্যদিকে পাইক প্রথার থেকে সরে আসতে সত্রগুলি নিরাপদ স্থানস্বরূপ হয়ে ওঠে।
আহোম রাজা এর প্রতিকার চান। শাস্তি থেকে মুক্তি পেতে স্বর্গদেও চুক্লেংমুঙের সময়ে শংকরদেব নিজেই কোচরাজ্যে পালিয়ে যান। পরের রাজা প্রতাপ সিংহ কলাবাড়ি এবং কুরুয়াবাহী সত্র ধ্বংস করেন। জয়ধ্বজ সিংহ‌ এই নীতির পরিবর্তন করেন এবং চুলিক্‌ফা ডেকা রাজা পর্যন্ত তাঁর উত্তরসূরীরা সত্রের সাথে বোঝাবুঝিতে উপনীত হতে চেষ্টা করেন। গদাধর সিংহ পুনরায় সত্রের দমন আরম্ভ করেন। তাঁর পুত্র রুদ্র সিংহ ব্রাহ্মণ সত্রসমূহকে প্রাধান্য দিয়ে অ-ব্রাহ্মণ তথা আহোম রাজ্যের জন্য ভীতিস্বরূপ সত্রগুলিকে একফলীয়া করতে চান। এই নীতি কাজ না দেয়ায় তিনি সত্রের প্রভাব কমিয়ে আনতে শাক্ত ধর্মের প্রচারে সহায়তা করতে থাকেন। এর ফলে সংঘাত বৃদ্ধি পায়। শিবসিংহের রাজত্বে বর রাজা ফুলেশ্বরী কুঁওরী সত্রসমূহের উপরে অমানুষিক অত্যাচার চালান। শেষে এই সংঘাতের ফলে ১৮শ শতকে মোয়ামরীয়া বিদ্রোহের সূত্রপাত হয়।
প্রথম বিদ্রোহ
১৭৬৯ সালের ১৫ সেপ্টেম্বর মায়ামরা সত্রের একজন প্রধান শিষ্য রাঘ নেওগকে প্রচুর সংখ্যক হাতি যোগান না দেয়ার জন্য আহোম প্রধান শাস্তি প্রদান করেন। রাঘ নেওগ তিনজন আহোম রাজকুমারকে (লক্ষ্মী সিংহের একজন ভাই মোহনমালা এবং দুজন ভাগ্নে) সিংহাসনের প্রলোভন দেখান। তাঁদের সহায়তায় নভেম্বরে রাঘ নেওগ, নাহরখরা শ‌ইকীয়া এবং তাঁর দুই পত্নী রাধা ও রুক্মিণীর নেতৃত্বে মরাণরা বুঢ়ীদিহিঙের উত্তরপারের অঞ্চল নিজেদের হাতে আনে। ২১ নভেম্বরে বিদ্রোহীরা আহোম রাজধানী অধিকার করে নাহরখরার রমানন্দকে সিংহাসনত বসায়। আহোম রাজা লক্ষ্মী সিংহকে বন্দী করা হয়। সকল উচ্চ প্রধানকে বধ করে তিনজন সাধারণ মরাণ লোককে প্রধান গোহাঁইর পদ তিনটি দেওয়া হয়। রাঘ নেওগ নিজে বরবরুয়া পদ নেন।
কিছুসংখ্যক বিদ্রোহী লেফেরা, পরমানন্দ ইত্যাদির নেতৃত্বে অরণ্যে লুকিয়ে গেরিলা আক্রমণ চালিয়ে যায়। ন-ফুকন এবং ডেকা-ফুকনের বাহিনী তাঁদের হাতে পরাস্ত হলেও পরে বরপাত্রগোহাঁইর সৈন্যরা তাঁদের নিশ্চিহ্ন করে। বুঢ়াগোহাঁই গাঁওগুলি ধ্বংস করতে আরম্ভ করেন এবং বাকি থাকা নেতা-বিদ্রোহীকে হত্যা করেন। অবশিষ্ট লোকরা পালিয়ে ভিন্ন ভিন্ন স্থানে থাকতে শুরু করে। শেষে নোমল নামের অন্তিম নেতাকে ধরে শূলে দেওয়া হয়। এখানে প্রথম মোয়ামরীয়া বিদ্রোহের অন্ত হয়।
দ্বিতীয় বিদ্রোহ (১৭৮২)
প্রথম মোয়ামরীয়া বিদ্রোহের এক দশক পরে রংপুর, গড়গাঁও এবং দাতিকাছেরীয়া অঞ্চলের সাধারণ মানুষ কীর্তন বা অন্য ধর্মীয় গোষ্ঠীর অছিলা নিয়ে মিলিত হতে আরম্ভ করে। আসামের ভিন্ন ভিন্ন স্থানে গোপন দল গঠিত হয় এবং তাঁদের মধ্যে কথাবার্তা চলে। ১৭৮২ সালের এপ্রিলে বহাগ বিহুর সময় অস্ত্র-শস্ত্রে সজ্জিত একদল বিদ্রোহী স্বর্গদেও এবং সঙ্গীবৃন্দকে আক্রমণ করে। রাজা কোনোমতে পালিয়ে আসেন। বিদ্রোহীরা রংপুর এবং গড়গাঁওয়ে প্রবেশ করে বহু প্রধানকে বন্দী করেন। অবশ্য আহোম বাহিনীর পরের প্রত্যাক্রমণগুলিতে বিদ্রোহীরা ছিন্নভিন্ন হয়ে পড়ে। এরপর প্রায় দেড় মাস মরাণদের হত্যালীলা চালানো হয়। হাজার-হাজার সাধারণ পাইকের মৃত্যু হয় এবং কিছু কাছের রাজ্যে পালিয়ে যায়। ফলে আহোম রাজ্যের অর্থনীতি দুর্বল হয়ে পড়ে।
তৃতীয় বিদ্রোহ
প্রথম দুবার বিদ্রোহর পরে আহোম প্রশাসন ইতিমধ্যেই দুর্বল হয়ে পড়েছিল। এইবার মরাণদের সাথে বড়ো-কাছাড়িরাও যোগদান করেন। ১৭৮৬ সালে হরিহর তাঁতি মোয়ামরীয়া এবং দফলা-বহতীয়া লোকের একদল সৈন্য তৈরি করেন। তাঁরা মাজুলীর আউনীআটী সত্রে থাকা মৃত মায়ামরা সত্রাধিকারের নাতি পীতাম্বরকে উদ্ধার করেন। সাথে আউনীআটী সত্র, গড়মূর সত্র এবং দক্ষিণপাট সত্রে যুদ্ধ লাগিয়ে দেন। তাঁরা রংপুর আগুড়ি ধরাতে ১৭৮৮ সালের ১৯ জানুয়ারিতে রাজা গৌরীনাথ সিংহ এবং প্রধান পলায়ন করেন। উদ্ধার করা অঞ্চলের মধ্যে ব্রহ্মপুত্রের উত্তর পারে হরিহর তাঁতী, মাজুলী হৌহ‌ই এবং বেংমরা (বর্তবর্মার তিনিসুকীয়া) সর্বানন্দ‌ শাসন করতে থাকেন। ভরতকে রাজা ঘোষণা করা হয়। ভরত এবং সর্বানন্দের নামে নিয়মিতভাবে মোহর তৈরি হত। পূর্ণানন্দ বুঢ়াগোহাঁই তাঁদের নির্মূল করার চেষ্টা কিছুকাল পরে বাদ দিয়ে যোরহাটে স্থায়ী হন। অন্য আহোম প্রধান দরঙে স্থায়ী হন। গৌরীনাথ সিংহ‌ প্রথমে নগাঁওয়ে বাসর করে ১৭৯২ সালের ১১ জুনে গুয়াহাটীতে যান।
অবশেষে আহোম প্রধান এবং আসামে ব্যবসা করা ইংরাজরা কলকাতার ব্রিটিশ ইস্ট ইন্ডিয়া কোম্পানীকে বিদ্রোহ দমনের জন্য অনুরোধ করেন। ১৭৯২ সালের সেপ্টেম্বরে ব্রিটিশ গভর্নর কর্নওয়ালিসের নির্দেশে থমাস ওয়েল্‌স ৫৫০ জনের একটি সুসজ্জিত দল নিয়ে আসামে আসেন। তাঁরা ১৭৯২ সালের ২৪ নভেম্বর গুয়াহাটী অধিকার করেন এবং ১৭৯৪ সালের ১৮ মার্চে রংপুর অধিকার করেন। গোরীনাথ সিংহের থেকে বিপুল পরিমাণের ধন লাভ করে ২৫ মে'তে ব্রিটিশ সৈন্য কলকাতায় ফিরে যায়। ১৭৯৪ সালে যোরহাটে গৌরীনাথ সিংহের মৃত্যু হয় এবং তাঁর স্থানে কমলেশ্বর সিংহ রাজা হন।
বিদ্রোহের সমাপ্তি
ইংরাজ সৈন্যের পরাক্রম দেখে আহোম প্রশাসন "পাইক" সৈন্যের স্থানে দর্মহা দিয়ে বেশিরভাগ হিন্দুস্তানী সৈন্যের বাহিনী গঠন করে। ১৭৯৬ সালে বিদ্রোহী ফোপাইকে এবং ১৭৯৯ সালে ভরতকে ধরে হত্যা করা হয়। ১৮০২ এবং ১৮০৬ সালে বহু চেষ্টার শেষে বেংমরা অঞ্চল সর্বানন্দ‌ সুরক্ষিত করে রাখেন। তাঁকে বরসেনাপতি উপাধি দিয়ে মটক অঞ্চল ছেড়ে দেওয়া হয়।
মহেশী রেলওয়ে স্টেশন
মহেশি রেলওয়ে স্টেশন হল পূর্ব রেলওয়ে জোনের মালদা রেলওয়ে বিভাগের অধীনে সাহেবগঞ্জ লুপ লাইনের একটি রেলওয়ে স্টেশন। এটি ভারতের বিহার রাজ্যের ভাগলপুর জেলার মতিচক এ জাতীয় সড়ক ৮০ এর পাশে অবস্থিত।
যানবাহন রাখা
যানবাহন রাখা, যানবাহন দাঁড় করানো বা ইংরেজিতে পার্কিং করা (Parking) বলতে কোনও চলন্ত যানবাহনকে সাময়িকভাবে স্বল্প বা দীর্ঘ সময়ের জন্য রাস্তার পাশে বা কোনও পূর্বনির্ধারিত ও সুবন্দোবস্ত প্রদানকারী স্থানে থামিয়ে রাখাকে বোঝায়। যানচালক ইঞ্জিন চালু রেখে আসনে বসে খুবই সাময়িক সময়ের জন্য যান দাঁড় করিয়ে রাখতে পারেন। কিংবা ইঞ্জিন বন্ধ করে দরজায় তালা লাগিয়ে দীর্ঘ সময়ের জন্য যান রেখে অন্যত্র চলে যেতে পারেন। সাধারণত রাস্তার পাশে গাড়ি রাখার অনুমতি থাকে, তবে ক্ষেত্রবিশেষে বিধিনিষেধ থাকতে পারে। কিছু ভবনের চৌহদ্দির অভ্যন্তরে ভবনের অধিবাসীদের বা তাদের অতিথিদের জন্য নিচতলায় বা ভূগর্ভে গাড়ি রাখার সুব্যবস্থা থাকে। বিভিন্ন দেশ ও স্থানীয় প্রশাসনগুলি যানবাহন রাখার জায়গা সম্পর্কে নিয়ম প্রণয়ন করে থাকে।
বড় শহরগুলিতে যেখানে যানবাহন চলাচল বেশি, সেখানে রাস্তার পাশে যান রাখার জায়গা নির্দিষ্ট করা থাকে, যার বাইরে অর্থাৎ অন্যত্র যান রাখা নিষেধ করা থাকে। এগুলিকে গাড়ি রাখার নির্ধারিত স্থান (ইংরেজিতে "পার্কিং স্পেস") বলা হয়। অনেক সময় নির্ধারিত স্থানে যানবাহন রাখতে স্থানীয় প্রশাসনকে ঘণ্টাপ্রতি ভাড়া দিতে হয়। অনেক ক্ষেত্রে প্রশাসনিক বা বাণিজ্যিক কার্যালয় ভবনের গাড়ি রাখার বড় আকারের উন্মুক্ত স্থান বা চত্ত্বর থাকে, যাকে ইংরেজিতে "পার্কিং লট" বলে। কখনও কখনও (বাণিজ্যিক বা আবাসিক) বহুতল ভবনের নিচে ভূগর্ভস্থ এক বা একাধিক তলা জুড়ে যানবাহন রাখার সুবন্দোবস্ত থাকে। ২০শ শতকের শেষে এসে কেবল যানবাহন রাখার জন্যই বহুতল ভবন নির্মাণ করা শুরু হয়, যাকে "গাড়ি রাখার বহুতল ভবন" (ইংরেজিতে "মাল্টিস্টোরি কার পার্ক") বলে।
সুফনা
সুফনা (অনূবাদ: স্বপ্ন) একটি ২০২০ সালে মুক্তিপ্রাপ্ত ভারতীয় পাঞ্জাবি ভাষার প্রণয়ধর্মী নাট্য চলচ্চিত্র, এটি রচনা ও পরিচালনা করেছেন জগদীপ সিধু। পঞ্চ পাণি ফিল্মস প্রযোজিত ছবিটিতে অভিনয় করেছেন অ্যামি ভার্ক ও তানিয়া। ছবিটি একটি যুবকের কাহিনীকে ঘিরে গড়ে উঠেছে, যে তার গ্রামে গেলে তূলা সংগ্রহকারীর প্রেমে পড়ে। সুফনার ভূমিকায় অভিনয় করছে জগজিৎ সান্ধু, জেসমিন বাজওয়া এবং সীমা কৌশল পার্শ্বভূমিকায় অভিনয় করে; ছবিটির প্রধান অভিনেত্রী হিসাবে তানিয়ার অভিষেক ঘটে। ছবিটি ২০২০ সালের ১৪ ফেব্রুয়ারি ভারতে মুক্তি পায়। ছবিটির সঙ্গীত প্রযোজনা করেছে বি প্রাক এবং সঙ্গীত রচনা ও সুর করেছে জাণি।
কাহিনী সংক্ষেপ
তেগ (তানিয়া) তার বাবার বড় ভাই এবং তাইয়ির সাথে থাকে। তার মা মুসলিম ছিল এবং সে মারা গেছে। তার বাবা সেনাবাহিনীর সদস্য ছিল এবং তারা বলে যে সে হারিয়ে গেছে। তেগ বিশ্বাস করে যে তার বাবা এখনও বেঁচে আছে এবং সে ঘরে একদিন ফিরে আসবে। জিৎ (অ্যামি ভার্ক) একজন প্রাণোচ্ছল ছেলে। ঋণ পরিশোধ করতে না পারায় তার বাবা আত্মহত্যা করেছে। তেগ যখন তাদের গ্রামে তুলা তুলতে আসে তখন জিৎ তেগের প্রেমে পড়ে। তেগ জিৎকে পড়াশোনা করতে উৎসাহ দেয়, তাই সে জীবনে কিছু হতে পারে এবং তার বাবার ঋণ পরিশোধ করতে পারে। তেগ ১৩ মাস পর পুনরায় ফিরে আসলে জানতে পারে যে জিৎ উচ্চতর পড়াশোনার জন্য চলে গেছে। সে সত্যিই খুশি হয় এই ভেবে যে জিৎ তাঁর কথা শুনেছে। জিৎ গোপনে এসে তেগের সাথে দেখা করে। বছরের শেষের দিকে সে জিৎকে বলে যে সে তার সাথে আর সাক্ষাৎ করতে পারবে না কারণ সে বাগ্দত্তা এবং জিতের পড়াশোনার কিছু ব্যয় বহন করার জন্য সে জিৎকে তাঁর মায়ের একটি গহনা উপহার দেয়। জিৎ কলবিন্দর (মিন্টু কাপা) (যে তেগকে বিয়ে করতে যাচ্ছে) এর মনে ঘৃণা তৈরি করার জন্য তাকে বলে যে তেগের চরিত্র খারাপ। তবে পরে তাকে বলে যে সে তাকে ভালবাসে। তেগের বাগদত্ত বলে যে সে তাদের সহযোগীতা করবে। তাদের সহায়তা করার পরিবর্তে সে তেগের তাইয়িকে বলে যে সে গোপনে জিতের সাথে সাক্ষাত করে। তেগের বিয়ে হতে গেলে সে পালিয়ে সে যে বাড়িতে কাজ করে সেখানে লুকিয়ে থাকে। জিৎ এসে তাকে অজ্ঞান অবস্থায় খুজে পায়। সে তাকে তার তাইয়ির বাড়িতে ফিরিয়ে আনে। তেগ তার চাচাকে বলে যে আপনি আমাকে বড় করেছেন তাই আপনার যে কোনও জায়গায় বিয়ে দেওয়ার অধিকার রয়েছে। তেগ স্বীকার করে যে তার তাইয়ি হয়তো তার সাথে খারাপ ব্যবহার করেছে, তবে সে তাকে খাবার এবং আশ্রয় প্রথম দিয়েছিল। তার তাইয়ি নিজের ভুল বুঝতে পারে এবং তারা তাকে জিতের সাথে বিয়ে দিতে সম্মত হয়। কয়েক মাস পর জিৎ ফিরে আসে এবং সে এখন সেনাবাহিনীতে রয়েছে। তেগ বলে যে সে তার ফৌজি (সেনা কর্মকর্তা/পিতা [তার পিতা সেনাবাহিনীতে ছিল]) কে খুঁজে পেয়েছে।
প্রযোজনা
জগদীপ সিধু ২০১৯ সালের জুলাই এ ছবিটির রচনা শুরু করেছিলেন। সামাজিক যোগাযোগ মাধ্যমে সিধু জানন যে ছবিটি নির্মানে তিনি গুর্নাম ভুলারের গান "পাগল" থেকে অনুপ্রাণিত হন, অপর পক্ষে তুলা খেতের পটভূমিতে ব্রাজিলিয়ান চলচ্চিত্র বিহাইন্ড দ্য সান থেকে অনুপ্রাণিত হন। ছবিটির মূল চিত্রায়ন ১৬ অক্টোবর ২০১৯ এ শুরু হয় এবং ১৯ ডিসেম্বর ২০১৯ এ শেষ হয়। মূল চিত্রায়ন শুরুর আগে তার চরিত্র ভালভাবে বুঝার জন্য তানিয়া সেই গ্রামে গিয়েছিল। ছবিটিতে প্রধান অভিনেত্রী হিসাবে তার আত্মপ্রকাশ ঘটে।. সম্পাদনার সময় ছবিটির বেশ কয়েকটি দৃশ্য কেটে বাদ দেওয়া হয়, সামাজিক যোগাযোগ মাধ্যমে সিধু জানান যে তিনি মুছে ফেলা কয়েকটি দৃশ্যের অভাব অনুভব করেছেন।
সঙ্গীত
সুফনার সঙ্গীতের সুর করেছেন ভারতীয় সঙ্গীত নির্মাতা ও গায়ক বি প্রাক; গানের কথা লিখেছেন জাণি। অ্যালবামটিতে ছয়টি গান রয়েছে "কবুল এ" গানটি গেয়েছেন হাশমাত সুলতানা এবং "আম্মি" গেয়েছেন কামাল খান, এদুটি ছাড়া বাকী গানগুলি প্রাক এবং ভার্ক রেকর্ড করেন। ২০২০ সালের ১৮ ফেব্রুয়ারি আইটিউন্সে টাইমস মিউজিকের মোড়কে পুরো গানের অ্যালবাম প্রকাশিত হয়। অ্যালবামটি একই মাসে গুগল প্লেতে ডিজিটাল ডাউনলোডের জন্যও উন্মুক্ত করা হয়; এটি দর্শকদের নিকট ভালভাবে গৃহীত হয় এবং ৩ টি পর্যালোচনার ভিত্তিতে গুগল প্লেতে ৫ এর মধ্যে ৫ নম্বর পায়। সঙ্গীতের ইতিবাচক সমালোচনামূলক প্রতিক্রিয়া পাওয়া যায়; দ্য ট্রিবিউনের মনপ্রিয়া সিং বলেন, "বি প্রাকের গানে পাঁচটি সংখ্যা রয়েছে যা গল্পটির প্রতি ভালবাসার উষ্ণ আবছা অনুভূতি দেয় এবং এ থেকে দূরে সরে যায় না [...] গানগুলি লিপির মতো, আপনার হৃদয়কে আঁকড়ে ধরে"। কইমই এর গৌতম বাত্রা বলেন, "গান খুবই ভাল এবং এক স্তরের উপরে বর্ণনাকে প্রভাবিত করে [...] সবগুলি গান নিঃসন্দেহে ভাল তবে "আম্মি", "জান দেয়ান গে"এবং "কবুল এ" আচ্ছাদিত করে"। অফিসিয়াল চার্ট কোম্পানি কর্তৃক "কবুল এ" এবং "জান্নাত" গানগুলি এশিয়ান মিউজিক চার্টেও স্থান পায়। চলচ্চিত্রের ডিজিটাল প্রকাশের পরে, "জান্নাত" চার্টে শীর্ষ দশে জায়গা করে নেয়।
মুক্তি
২০২০ সালের ১৪ ফেব্রুয়ারি ভালোবাসা দিবস উপলক্ষে ছবিটি মুক্তি পায়। ২০২০ সালের ১৪ জানুয়ারি ছবির প্রথম গান 'কাবুল এ' মুক্তি পায়।
সাবমেরিন ক্যাবল ল্যান্ডিং স্টেশন, পটুয়াখালী
বাংলাদেশ সাবমেরিন ক্যাবল ল্যান্ডিং স্টেশন, পটুয়াখালী  বাংলাদেশ সাবমেরিন কেবল কোম্পানি লিমিটেড (বিএসসিসিএল) এর নিয়ন্ত্রণাধীন গণপ্রজাতন্ত্রী বাংলাদেশ সরকারের ডাক টেলিযোগাযোগ ও তথ্যপ্রযুক্তি মন্ত্রণালয়ের ডাক ও টেলিযোগাযোগ বিভাগের আওতাধীন একটি স্বায়ত্বশাসিত প্রতিষ্ঠান ও বাংলাদেশের একটি মূল টেলিযোগাযোগ সেবা প্রদানকারী সংস্থা। এটি বাংলাদেশের একমাত্র আন্তর্জাতিক সাবমেরিন ক্যাবল অপারেটর এর দ্বিতীয় সাবমেরিন ক্যাবল ল্যান্ডিং স্টেশন।
ইতিহাস
বাংলাদেশের দ্বিতীয় সাবমেরিন ক্যাবল ল্যান্ডিং স্টেশন, সাবমেরিন ক্যাবল কোম্পানি লিমিটেড (বিএসসিসিএল) রাষ্ট্রীয় মালিকানাধীন একটি পাবলিক লিমিটেড কোম্পানি বাংলাদেশ সরকারের ডাক ও টেলিযোগাযোগ মন্ত্রণালয়ের অধীনে আত্নপ্রকাশ করে। বাংলাদেশ সাবমেরিন কেবল কোম্পানী লিমিটেড সি-মি-উই ৪ এবং সি-মি-উই ৫ নামক দুটি আন্তর্জাতিক সাবমেরিন কেবল কনসোর্টিয়ামের সদস্য। যা বাংলাদেশে সাবমেরিন কেবলসের অধিক ক্ষমতা ও পর্যাপ্ততা নিশ্চিত করে। সি-মি-উই ৪ এবং সি-মি-উই ৫ কেবলদ্বয়ের মাধ্যমে বাংলাদেশের ইন্টারনেট এবং আন্তর্জাতিক ভয়েস ট্র্যাফিক চলছে। সি-মি-উই ৪ এর জন্য বিএসসিসিএল-এর কেবল ল্যান্ডিং স্টেশন রয়েছে কক্সবাজারে। সি-মি-উই ৫ এর জন্য বিএসসিসিএল-এর এই ল্যান্ডিং স্টেশনটি স্থাপন করা হয়েছে পটুয়াখালীর কুয়াকাটাতে      ১৯টি দেশের টেলিযোগাযোগ সংস্থার সম্মেলনে গঠিত সাউথ ইস্ট এশিয়া-মিডল ইস্ট-ওয়েস্টার্ন ইউরোপ (এসইএ-এমই-ডব্লিউই-৫) আন্তর্জাতিক কনসোর্টিয়ামের অধীনে জাপানের এনইসি ও ফ্রান্সের অ্যালকাটেল লুসেন্ট ২০ হাজার কিলোমিটার দীর্ঘ এ কেব্লটি নির্মাণ করছে। কুয়াকাটা সৈকত থেকে একটি ব্রাঞ্চ বা শাখা কেব্লের মাধ্যমে মূল কেব্লে বাংলাদেশ যুক্ত হয়েছে। ২০১৩ সালে পটুয়াখালী জেলার কুয়াকাটা মাইটভাঙ্গা গ্রামে ১০ একর আয়তনের ভূমি নিয়ে ৬৬০ কোটি টাকা ব্যয়ে নির্মিত হয় এই দ্বিতীয় সাবমেরিন ক্যাবল ল্যান্ডিং স্টেশনটি। প্রকল্পটির কাজ সমাপ্তির পর ২০১৭ সালের মার্চ মাস থেকে পরীক্ষামূলকভাবে ইন্টারনেট ব্যবহার শুরু হয়। গভীর সাগরের নিচ দিয়ে ইউরোপ থেকে সিঙ্গাপুর হয়ে ২৫ হাজার কিলোমিটার দীর্ঘ ক্যাবল লাইন বঙ্গোপসাগরের উপকূলে হয়ে কুয়াকাটার এই স্টেশনের সাথে সংযোগ স্থাপন করা হয়। এই ইন্টারন্যাশনাল ইন্টারনেট গেটওয়ে (আইআইজি)-র মাধ্যমে ১৫শ’ গিগাবাইট পার সেকেন্ড ডাটা আদার প্রদান করা হয়ে থাকে।
ফুরুস
ফুরুস (বৈজ্ঞানিক নাম: Leptosia nina (Fabricius)) এক প্রজাতির ছোট আকারের প্রজাপতি, যাদের মুল শরীর আর ডানা রেশমি সাদা বর্ণের এবং তার ওপর কালো ফুটকি যুক্ত। এরা ‘পিয়েরিডি’ পরিবার এবং 'পিয়েরিনি' উপগোত্রের সদস্য।
আকার
প্রসারিত অবস্থায় ফুরুসের ডানার আকার ২০-৫০ মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত ফুরুস এর উপপ্রজাতি হল-
বিস্তার
আন্দামান সহ ভারতের প্রায় সর্বত্র ফুরুসের দেখা মেলে। মূলতঃ অনুচ্চ হিমালয়ের সন্নিহিত অঞ্চলে এদের দেখা যায়। এছাড়া নেপাল, শ্রীলঙ্কা, মায়ানমার, তাইল্যান্ড, ফিলিপাইন এবং চীন দেশে এদের দেখা পাওয়া যায়।
বর্ণনা
ফুরুসের শরীর এবং ডানার ওপর-পিঠ সাদা রঙের। সামনের ডানায় একটা মাঝারি মাপের কালো ছোপ দেখা যায়। ডানার শীর্ষে এবং প্রান্ত বরাবর অসমান প্রস্থের কালো পাড় দেখা যায়। ডানার নিচের পিঠ ধূলটে সাদা বর্ণের এবং এতে হালকা হলদে ঘেঁসা খয়েরী রঙ দেখা যায়।
আচরণ
এই প্রজাতির জঙ্গল খুব প্রিয় । এরা ওড়ে থেমে থেমে অর্থাৎ ওড়ার ধরনটা দূর্বল প্রকৃতির। মাটি থেকে দেড়-দু ফুট উচ্চতার মধ্যে ঘোরাফেরা করে, মাটির কাছাকাছি ছোট ছোট ফুল বা ঘাসের ওপর এদের দেখা যায়। মাটির কাছাকাছি কোন শুকনো ছোট ডালে বসতে ভালোবাসে। বিশ্রামরত অবস্থায়, এদের সামনের ডানা দুটি ভাঁজ হয়ে পিছনের ডানার তলায় অবস্থান করে। পিছনের ডানার তলদেশে অসংখ্য সূক্ষ্ম সবজেটে রেখা বর্তমান যেগুলি একে পার্শ্ববর্তী প্রতিবেশ এর মধ্যে কেমোফ্লেজ করতে সাহায্য করে।
ডিম
ফুরুসের ডিম সাদা বর্ণের হয়। দেখতে অনেকটা পলির মতো লম্বাটে ধরনের।
শূককীট
এদের শূককীটগুলি গাঢ় সবুজ বর্ণের হয়। পিঠের ওপর লম্বালম্বি ভাবে আরও গাঢ় সবুজ রঙের দাগ থাকে। শ্বাস ছিদ্র বরাবর একটা সাদা রেখা দেখা যায় এবং তার ওপর একটি অস্পষ্ট কালচে রেখা থাকে।
আহার্য উদ্ভিদ
এই শূককীট Capparis zeylanica, Cleome viscosa Capparis spinosa এবং বরুণ Crateva religiosa এদের পাতার রসালো অংশ আহার করে।
মূককীট
মূককীটগুলি সাধারণত সবুজ বর্ণের হয়, মাঝে মাঝে বাদামী বর্ণেরও হয়। তার ঊপর কালচে খয়েরী ফোঁটা দেখা যায়। এরা জন্মায় মাটির কাছাকাছি, ঘন ডালপালার ভেতর। পাতার নিচের পিঠে অথবা সরু গাছের ডালে এদের দেখা যায়।
মজিদ হক
রাণা মজিদ হক খান (জন্ম: ১১ ফেব্রুয়ারি, ১৯৮৩) রেনফ্রিউশায়ারের পৈসলি এলাকায় জন্মগ্রহণকারী স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য মজিদ খান বামহাতি ব্যাটসম্যান ও অফ স্পিন বোলার। স্কটল্যান্ডের পক্ষে অনূর্ধ্ব-১৭, অনূর্ধ্ব-১৯ ও অনূর্ধ্ব-২৩ পর্যায়ে ক্রিকেটে প্রতিনিধিত্ব করেছেন।